Pénzügy-Tudásszintmérő

Igaz-hamis állítások

Írd az I (igaz) vagy a H (hamis) betűt az állítások után a vonalra!

1. Hitelt bárki bármelyik banktól bármekkora összegben felvehet. \_\_
2. A biztosítás lényege, hogy a biztosító társaság a befizetett díjak ellenében kártérítést fizet a biztosított ügyfélnek. \_\_
3. A személyi jövedelemadó (SZJA) a magánszemélyek jövedelme (fizetés) után fizetett adó. \_\_
4. Illetéket annak fizetünk, akitől kölcsönt vettünk fel. \_\_
5. Az illeték az állam szolgáltatásaiért (pl. hatósági eljárások illetéke, gépjármű illetéke stb.) fizetett díj. \_\_
6. Ingatlanon a földterületet és a ráépített építményeket értjük. \_\_
7. A családi autó ingatlan vagyonnak számít. \_\_
8. Nem érdemes megtakarítani, ha valami kell, majd kérek kölcsön a rokonaimtól, ismerőseimtől. \_\_
9. Minimálbér: a teljes munkaidőben dolgozóknak legalább ennyi bért kell kapniuk. \_\_
10. A tudatos vásárló tájékozódik az árakról, a termékek minőségéről és eredetéről. \_\_
11. A szavatossági idő azt mutatja meg, hogy mikor készült a termék. \_\_
12. A családi adókedvezmény a gyerekek számától függően csökkenti az adóalapot. \_\_
13. A rezsi a házmester munkadíja. \_\_
14. A rezsi rendszeres havi költség, része a lakás fenntartása, víz- gáz- áramfogyasztás díja stb. \_\_
15. A fogyasztóvédelem célja a fogyasztók, vásárlók érdekeinek védelme, jogainak érvényesítése. \_\_
16. A GYES gyermekgondozást segítő ellátás, a gyermek 3 éves koráig vehető igénybe. \_
17. Értékesebb termék vásárlásakor nem kell a blokkot, számlát, jótállási jegyet eltenni, a garancia ezek nélkül is érvényes. \_\_
18. A pótlék az alapfizetés kiegészítésére szolgáló összeg. (Pl. családi pótlék, „veszélyességi” pótlék stb.) \_\_
19. Ha nagyobb pénzösszeghez jutunk, azt érdemes otthon jól elrejteni, a bank túl kockázatos. \_\_
20. A bankkártya bankszámlához kapcsolódó egyszerű és korszerű szolgáltatás vásárlásra, pénzfelvételre. \_\_
21. A részvény olyan külföldi pénz, amivel Magyarországon is vásárolhatunk. \_\_
22. Az e-banking pénzügyeink bármikori és gyorsan történő intézését teszi lehetővé. \_\_
23. A készpénz (kp) a papírpénzt és a fémpénzt jelenti. \_\_
24. A boltokban az akció azt jelenti, hogy egyes termékek ára emelkedik. \_\_
25. Ha megtetszik egy áru, azt ott és azonnal meg kell vásárolni. \_\_

Kakukktojás

A felsorolásokban van egy-egy kakukktojás. Húzd alá!

1. ÁFA, munkabér, gépjárműadó, SZJA
2. HUF USD ZTE EUR
3. Hitelkártya, egészségkártya, betéti kártya, TAJ-kártya
4. Mamakötvény, papakötvény, babakötvény, komakötvény

„Párkereső”

Kösd össze az azonos jelentésű szavakat!

lízing papírpénz

profit vásárló

bankjegy haszon, nyereség

fogyasztó bérlet

Mi a fontosabb?

Állítsd fontossági sorrendbe az alábbi kiadásokat! A számozást azzal kezdd, amit a legfontosabbnak gondolsz!

\_\_ Lakásrezsi befizetése

\_\_ Egy „menő tetkó” készíttetése

\_\_ Az „okostévére” felvett hitel törlesztése

\_\_ Jól működő mobiltelefonod kicserélése modernebbre

Kiadások

Írj 2-2 példát, milyen kiadásai lehetnek egy családnak!

Rendszeres, tervezett:

Nem rendszeres vagy váratlan:

Tudatos vásárlás

Válassz ki 4-et és jelöld x-szel, mik a fontosabb tudnivalók élelmiszer (pl. tejtermék, csomagolt húsáru stb.) vásárlásakor a termékről!

\_\_ A minőség megőrzésének (fogyaszthatóság) dátuma

\_\_ A termék gyártási száma

 \_\_ A termék ára, az egységár

\_\_ Összetevők, azaz mit tartalmaz a termék

\_\_ Otthoni tárolás helyes módja (hely, hőmérséklet)

\_\_ A gyártó vagy forgalmazó cég neve

Hol, mit? Nem mindegy.(?)

Írd le pár mondatban, miért kockázatos a „bolhapiacon” műszaki terméket vásárolni! Mit gondolsz, sokan miért vásárolnak mégis ott?